b'\n_START_ARTICLE_\nFelipe Gonz\xc3\xa1lez\n_START_SECTION_\nBiografija\n_START_PARAGRAPH_\nSevilijos universitete studijavo teis\xc4\x99 ir ekonomik\xc4\x85. Studijuodamas priklaus\xc4\x97 krik\xc5\xa1\xc4\x8dioni\xc5\xb3 demokrat\xc5\xb3 organizacijoms, 1962 m. \xc4\xafstojo \xc4\xaf nelegali\xc4\x85 Ispanijos socialist\xc5\xb3 darbinink\xc5\xb3 partijos (PSOE) jaunimo organizacij\xc4\x85._NEWLINE_1966 m. gav\xc4\x99s teisininko diplom\xc4\x85 advokatavo, specializavosi ginti darbinink\xc5\xb3 atstov\xc5\xb3 teises._NEWLINE_1969 m. ved\xc4\x97 Karmen Romero._NEWLINE_1965 m. Sevilijos provincijos PSOE komiteto narys, 1970 m. PSOE Vykdomosios komisijos narys. 1971 buvo suimtas. 1974 m. Siuresno (Pranc\xc5\xabzija) suva\xc5\xbeiavime i\xc5\xa1rinktas PSOE generaliniu sekretoriumi. Vadovavo partijai iki 1997._NEWLINE_1975 m. mirus diktatoriui Franko, gr\xc4\xaf\xc5\xbeo \xc4\xaf Ispanij\xc4\x85 ir kartu su A. Suaresu prad\xc4\x97jo \xc5\xa1alies demokratizavim\xc4\x85. Vienas Demokratinio jud\xc4\x97jimo platformos lyderi\xc5\xb3. Legalizavus partij\xc4\x85, 1977 m. i\xc5\xa1rinktas Madrido tarybos nariu, 1977\xe2\x80\x932004 m. Kortes\xc5\xb3 (parlamento) narys, opozicijos lyderis._NEWLINE_1982\xe2\x80\x931997 m. Ispanijos ministras pirmininkas, jam vadovaujant prasid\xc4\x97jo reali ekonomikos rekonstrukcija, 1986 m. Ispanija priimta \xc4\xaf Europos ekonomin\xc4\x99 bendrij\xc4\x85 ir NATO, peseta buvo \xc4\xaftraukta \xc4\xaf Europos pinig\xc5\xb3 sistem\xc4\x85._NEWLINE_1989 m. pirmininkavo Europos Ministr\xc5\xb3 Tarybai._NEWLINE_Jo vadovaujama PSOE laim\xc4\x97jo 1986, 1989 ir 1993 m. Kortes\xc5\xb3 rinkimus._NEWLINE_1996 m. EBSO vadovas. 1978\xe2\x80\x931983 m. SI \xe2\x80\x9ePrincip\xc5\xb3 deklaracijos\xe2\x80\x9c rengimo komisijos pirmininkas. Nuo 1980 m. SI pirmininko pavaduotojas.'